علمت “كود” ان رئيس الحكومة السابق عبد الاله بنكيران ما كانش فخبارو كاع وزراء دياولو ف2015 باش يوقعو على “الحسيمة منارة المتوسط” فتطوان. المصدر قال ل”كود” “بنكيران اطلع على هاد الشي فالتلفزيون بحالو بحال المغاربة”. من تابع مراسيم ذلك التوقيع الغريب لاحظ انه تم استثناء رئيس الحكومة حينها. ماشي غير ما عرضوش عليه بل ما خبروهش. اكثر من ذلك اكد مصدر “كود” انه طيلة مدة رئاسته للحسيمة “ما عمر هاد المشروع تجبد فالمجلس الحكومي”. وحتى زيارات وزيري الداخلية حينها محمد حصاد والوزير المنتدب الشرقي الضريس تمت بلا خبار بنكيران” يشرح المصدر نفسه دابا فهاد الوضع بنكيران كان كيقول “انا غير رئيس حكومة” ماشي بحال بنعرفة اليوم اللي كيخرج عينو وهو ما فراسو والو. من بعد هاد الشي واش اللجنة اللي باغية تحاسب الوزراء عندها شي مصداقية. ياك كان قرار اولا بوقف مشاريع ايام الانتخابات التشريعية بقرار من وزير الداخلية بعدها جا قرار كل وزير نجح فالبرلمان يبعد على الحكومة. كيفاش غادية تم عملية المحاسبة هادي اليوم وعلاش غادي يديرها وزارتي الداخلية والمالية اللي هما خاص من يحقق معاهم 
انفراد. ها علاش هاديك اللجنة ما صالحة لوالو: بنكيران صاق خبار “منارة المتوسط” فالتلفزيون وما عمر الموضوع تجبد فشي مجلس حكومي اياماتو